absorpsjon
        
         (akustikk)
Store norske leksikon,Realfag,Fysikk,Akustikk
Absorpsjon er innen akustikk det at lyden dempes når den går gjennom et stoff. Grunnen til dette er at en del av lydenergien omdannes til varme i stoffet.
Den brøkdelen av lydenergien som forsvinner ved absorpsjon når lyd går gjennom stoffet, kalles dissipasjonsfaktor, av det latinske ordet dissipatio, 'spredning'. En annen faktor, den akustiske absorpsjonsfaktoren (lydabsorpsjonsfaktoren), angir den brøkdelen av lydenergien som ikke reflekteres fra en skilleflate (for eksempel en vegg), men enten dissiperes i veggen eller transmitteres gjennom den. Les mer i Store norske leksikon akustikk lyd